บอนด์ยีลด์สหรัฐร่วงต่ำสุดในรอบ 3 ปี ขณะ "ทรัมป์" จี้เฟดเร่งลดดอกเบี้ย หลังแบงก์ชาติ 3 แห่งลดดอกเบี้ย - FINNOMENA
อัตราผลตอบแทนพันธบัตรรัฐบาลสหรัฐอายุ 10 ปีปรับตัวลงอย่างต่อเนื่องหลุดระดับ 1.60% ซึ่งเป็นระดับต่ำสุดนับตั้งแต่ปี 2559
8 ส.ค. 2562

อัตราผลตอบแทนพันธบัตรรัฐบาลสหรัฐอายุ 10 ปีปรับตัวลงอย่างต่อเนื่องหลุดระดับ 1.60% ซึ่งเป็นระดับต่ำสุดนับตั้งแต่ปี 2559
ขณะที่อัตราผลตอบแทนพันธบัตรรัฐบาลอายุ 30 ปี ปรับตัวลงสู่ระดับ 2.13% ซึ่งเป็นระดับต่ำสุดนับตั้งแต่ปี 2559 เช่นกัน ท่ามกลางความกังวลที่ว่าการทำสงครามการค้าระหว่างสหรัฐและจีนจะกระทบต่อการขยายตัวของเศรษฐกิจโลก
นอกจากนี้ การที่ธนาคารกลางหลายแห่ง เช่น อินเดีย นิวซีแลนด์ และไทย พากันปรับลดอัตราดอกเบี้ยนโยบาย ก็เป็นอีกปัจจัยที่กดดันอัตราผลตอบแทนพันธบัตร
ล่าสุดประธานาธิบดีโดนัลด์ ทรัมป์ทวีตข้อความในวันนี้ เรียกร้องให้ธนาคารกลางสหรัฐ (เฟด) เร่งการปรับลดอัตราดอกเบี้ย เพื่อให้ตามทันธนาคารกลางแห่งอื่นๆทั่วโลก
ที่มา : https://www.cnbc.com/2019/08/07/trump-calls-for-the-fed-to-cut-rates-bigger-and-faster-and-says-china-is-not-the-problem.html
แท็ก:
แชร์บทความ: